**ЖАЛМАҒАНБЕТ Райхан Нұрмағанбетқызы,**

**Сауран ауданы “Құлыншақ” бөбекжай бақшасының тәрбиешісі.**

**Түркістан облысы, Сауран ауданы**

**"Жолда жүру ережесі" ұйымдастырылған ашық оқу іс-әрекеті**

Тақырыбы: «Жолда жүру ережесін сақтаймыз!» БАҒДАРШАМ

Мақсаты: Жолда жүру ережелерімен және бағдаршамның қызметімен тансытыру, көше жағдайындағы кеңістікті бағдарлай білу дағдыларын дамыту, баланы зейінді болуға тәрбиелеу.

Көрнекілігі: Бағдаршам, жол белгілері, суреттері т.б

Техникалық құралдыр:   Слайд.

Әдіс-тәсілдері: Түсіндіру, сұрақ-жауап, тақпақтар, ойын.

Ұйымдастырылған оқу іс-әрекеті.

**Шаттық шеңбері.**

**Аспан түрді түндігін**

**Жерге сәуле жайылды неткен ашық күн бүгін**

**Қайырлы таң, қайырлы күн болсын!**

Балалар таңертең  оянғанда ең алдымен нені көреміз?

Балалар:Күнді, күннің нұрын.

Тәрбиеші: Олай болса бүгінгі күнге деген жылы лебізімізді білдірейік.

Бүгінгі жаңа күнге «Жолда жүру ережесін сақтаймыз!» тақырыбында сабағымызды бастаймыз.

-         Олай болса бір жылда неше мезгіл бар? (4)

-         Қазір жылдың қай мезгілі? (күз)

Ендеше осы жылдың 4 мезгілінде де біз жолда жүргенде өте абай болуымыз керек. Жол жүру ережесін тәртіпті, үлгілі, ақылды балалар еш уақытта бұзбайды.

**Балалар мен сендерге жұмбақ жасырамын.**

**Сөйлеуді ол білмейді,**

**Бірақ тоқта, жүр дейді**

**-         Бұл не балалар?**

**-         Балалар: Бағдаршам**

-         Балалар қалай ойлайсыңдар,  бағдаршам бізге не үшін қажет?

-         Адамның жолдан өтуі үшін

-         Ал бағдаршамның неше көзі бар?

-         3 көзі

-         Балалар бағдаршаның көздерінің қызметін айтып беріңдерші.

-         1. Қызыл жанса тоқтаймыз

2. Сары жанса дайындаламыз

3. Жасыл жанса жүреміз

-         Сендер таңертең балабақшаға келгенде қандай жолмен жүресіңдер?

-         Жол шетімен жүреміз.

**Суретпен жұмыс**.

-         Балалар бағдаршамның пішіні неге ұқсайды?

-         Дөңгелек

-         Біз қаншаға дейін санай аламыз?

-         Онға дейін. 1, 2, 3, 4, 5, 6, 7, 8, 9, 10-         Бағдаршамның орысша атау қалай аталады?

-         Светофор

Ал енді балалар жол ережесі туралы өлең шумақтарымызы айтайықшы

Айнала қауіп бар, ойла,

  Жан-жағыңа қарайла.

  Сырғансаң көшеде

  Машина жолын абайла.

Жол тәртібін білеміз,

Сол жағымен жүреміз.

Қарсы келе жатқан көп,

Машинаны көреміз.

Ештеңе жоқ алаңдар,

Өте берер адамдар.

Жол шетінде тұратын,

Жол белгіге қараңдар.

Ашса кезек 3 көзін,

Айтты деп ұқ 3 сөзін.

Тоқта!

Сақтан!

Жол ашық,

Жүрме жолға таласып

Экранға қараймыз

**Тосын сәт.**

Ішке мысық келеді. Қолында үзілген құйрығы бар, қорқып келе алмай тұрады.

Тәрбиеші: Келе ғой мысығым бізден қорықпа, жараңды жазамыз.

Айболитке телефон соғып көмекке шақырады.

Мысық: Доп қудым көшеде қозы бар, лақ бар.

               Көп өткен машина басты да

              Добымыз жарылды доңғалақ астында.

-         Балалар, көшеде доп қуып ойнағанның ақыры немен бітерін байқаған боларсыңдар.

Содан соң аю келеді.

Тәрбиеші: Достар мына сұмдықты қараңдар, аюға не болған? Жасырмай айтшы.

Аю: Айтайын жасырмай шынымды,

        Сақтаңыз шыбындай жанымды.

        Жармасып бал тасыр машина қадаққа,

        Домалып түстім де, тап болдым азапқа

           Тәрбиеші: Балалар машинаға жармасуға бола ма?

Балалар: Жоқ

**Сергіту сәті.**

Орнымыздан тұрайық,

Біздер жолға шығайық.

Ұзын-қысқа жолдарды,

Біліп біздер алайық.

Оң жақта да сол жақта да,

Биік үшір бар екен.

**Дидактикалық ойын.**

Бағдаршам көздерін ретімен қой.

Балалар бүгін біз қандай тақырыппен таныс болдық?

Сабақты қорытындылау:

Бүгінгі мерекеміз айналсын шежіреге,

Әр сәби құлағын сап жүрсін осы ережеге.

**Күтілген нәтиже:**

Білу керек: Жолда жүру ережелерінің ерекшеліктерін, бағдаршам қабілетін біледі.

Қандай түсініктерді игерді: Көшеде, жолда, жаяу, адам жүретін жол және көліктер туралы түсініктерін қалыптастырды.